
Okresný súd Lučenec 28T/53/2024 6624010563 02. 09. 2024 JUDr. Slavomír Cimerman ECLI:SK:OSLC:2024:6624010563.2
Uznesenie Okresný súd Lučenec samosudcom JUDr. Slavomírom Cimermanom dňa 02. septembra 2024 v trestnej veci obvinený B. J., L.. XX. XX. XXXX v B., trvale bytom C., XXX XX C. pre prečin porušovanie domovej slobody podľa § 194 ods. 1, 2 písm. a) Tr. zák. s poukazom na § 138 písm. e) Tr. zák. a prečin neoprávnený zásah do práva k domu, bytu alebo nebytovému priestoru podľa § 218 ods. 1 Tr. zák., takto rozhodol: Podľa § 357 Tr. por. s odkazom na § 174 a 175 Tr. por. sa opravuje výroková časť trestného rozkazu Okresného súdu Lučenec č. k. 28T/53/2024 - 57 zo dňa 22. 08. 2024 a správne znie: „ za to sa odsudzuje podľa § 194 ods. 2 Tr. zák. s použitím § 36 písm. j), l) Tr. zák., § 38 ods. 2 Tr. zák., 41 ods. 1 Tr. zák., § 54 Tr. zák. na úhrnný trest povinnej práce 150 (stopäťdesiat) hodín“ Ďalšia výroková časť zostáva nedotknutá. odôvodnenie: Trestným rozkazom Okresného súdu Lučenec č. k. 28T/53/2024 - 57 zo dňa 22. 08. 2024 bol obvinený B. J. uznaný vinným a za to odsúdený podľa § 194 ods. 2 Tr. zák. na trest povinnej práce vo výmere 150 hodín. Obvinenému bol ukladaný trest za dva prečiny, preto výroková časť sa dopĺňa o ustanovenie § 41 ods. 1 Tr. zák. na úhrnný trest povinnej práce vo výmere 150 hodín. Podľa § 357 Tr. por. na opravu vyhotovenia rovnopisu trestného rozkazu sa primerane vzťahujú ustanovenia § 174; na účinky opravy sa primerane vzťahuje ustanovenie § 175. Súd v zmysle citovaných ustanovení trestného poriadku týmto uznesením opravil (doplnil) výrokovú časť trestného rozkazu a to ešte skôr, ako bol doručený stranám konania. Poučenie: Proti tomuto uzneseniu je prípustná sťažnosť v lehote 3 pracovných dní cestou tunajšieho súdu na Krajský súd v Banskej Bystrici a to písomne v troch vyhotoveniach.

